Prof se moordenaars gevonnis | Maroela Media
Prof Daan Wybenga
Twee mans wat skuldig bevind is aan die moord op prof. Daniel Wybenga (69) van Clarens in die Vrystaat, is Vrydag in die hooggeregshof in Bethlehem gevonnis.
“Simon Dlamini (23) en Thabiso Makoetji (28) is lewenslange tronkstraf opgelê plus 15 jaar elk vir roof met verswarende omstandighede,” het sers. Mmako Mophiring, woordvoerder van die polisie in die Vrystaat, gesê. Die vonnisse sal nie gelyklopend uitgedien word nie.
Wybenga, vroeër ŉ dosent aan die Noordwes-Universiteit, is in Oktober 2013 in sy huis in Clarens dood aangetref. Hy is verwurg. Sy Toyota Corolla, selfoon en hoëtroustel is gesteel.
Lt.genl. Thabethe Mpembe, provinsiale polisiekommissaris, het sers. Johannes Aslett en konstabel Elias Maphisa gelukgewens met hul spoedige maar sorgvuldige ondersoek van die saak. -SAPA
Clarens Daan Wybenga
Ia Esterhuizen · 5 jaar gelede
Die vonnisoplegging sal NOOIT kan vergoed vir die wegruk van ‘n begaafde en geliefde pa, oupa, studieleier en vriend van vele nie. Minstens geskied geregtigheid, en dit sou vir Daan uit sy christelike oortuiging waarskynlik voldoende gewees het. Ons sal jou altyd mis, liewe Daan.